Viborger Samler, 1844-07-23
Den slesvigske Forening er rigtignok bleven forbudt! Dens Secretair, Riddersmanden i Bondekofte L. P. Skau, har under 15de De fra Sommersted derom tilmeldt Fædrelandets" Redacteur; at hvad SleswigHolsteinerne næsten i et Aar have truet med, og formodentlig af alle Kræfter arbeidet paa, er nu gaaet i Opfyldelse. Ved allerhøieste Resolution af 3die D. (Dagen for Skamlingsbanke-Festen) er det blevet den saakaldte slesvigske Forening" forbudt at holde fremtidige Møder, og samtidig hermed er der igjennem Overerimmalretten paa Gottorp udnævnt en eriminel Commission, bestaaende af Conferentsraad, Amtmand Johannsen, den nye Politimester i Haderslev, Justitsr. Lassen, og Amtssecretair Musmann, som har faaet det Hverv at undersøge forskjellige af Foreningens Foretagender, navnlig Hvem der er Forfatter til de Bekjendtgjørelser, der i forskjellige Blade ere optagne som Extracter af den saakaldte slesvigske Forenings Protocol, dat. 12te Junii. Som Følge deraf havde den bekjendte Herredsfoged Kier (han, der kastede Bøndernes danske Mindetavle ud af Tørning Thinghuus) den 15de om Morgenen Kl. 7 indfundet sig i Laurids Skaus Bopæl, i Forening med en Sandemand, og en Budløber, og foreviist et Commissorium fra den omtalte Commission, ifølge hvilket han havde Ordre tilat fordre den slesvigske Forenings Forhandlings-Protocol udleveret. Laurids Skau gav naturligviis efter for Magten og udleverede Protocollen; men da der tilfældigviis laae nogle private Breve og Concepter (uden Værdi) ved Protocollen, saa anmassede Herredsfogden sig ogsaa Ret til at medtage disse Papirer, uagtet Eieren nedlagde alvorlig Protest derimod. Medens Herredsfogden optog Forhør over Skau, kom der Ordre fra Amtmanden, at han (Skau) Kl. 12 skulde indfinde sig paa Amtshuset i Haderslev, for der at fornemme hvad Commissionen vilde foretage sig imod ham. Han blev her meget inqvisitorisk afbørt, især angaaende Forfatterskabet til de foromtalte Bekjendtgjørelser, samt hvorledes det overhovedet var gaaet til i Forsamlingen osv. En Extract af Protocollen over det optagne Forhør blev ham nægtet saalænge Undersøgelsen varede. Hans Nissen blev ligeledes samme Dag taget i Forhør og, saavidt vides, behandlet paa samme Maade som L. Skau. P. H. Lorenzen og Pastor Hertel vare indstævnede til næste Dag, og Gud veed hvormange flere. Gjæstgiver Schriter i Haderslev er tillige af Politimesteren, bleven forbudet at modtage dem i sit Huus, saa at man maa tilstaae, siger L. Skau at vedkommende Herrer have forstaaet at varetage Alt, for at forhindre os stakkels danske slesvigske Bønder i at forsamle os, for at trøste og styrke hverandre i disse for os og Riget betrængte Tider." – Fædrelandet ledsager denne Beretning med adskillige Betragtninger. Er det – siger den bl. A. maaskee ikke lovligt, ved lovlige Midler at værne om det danske Sprog og Nationalitet og at hæve det til det Standpunct i Samfundet, som de naturlige Forhold udkræve? Er det ikke lovligt, ved private Bidrag at oprette en dansk Høiskole for danske Bondesønner i et dansk Land; thi heri bestaae jo Hovedsummen af Foreningens hidtidige Virksomhed? Hvad er da lovligt, og hvad ulovligt? Er der ikke længer nogen Grændse mellem disse Begreber, eller, hvis den er der, hvor er den da Siig os det, at ikke ogsaa vi skulle overtræde den, J, som have gjort det til eders Livs Opgave at grandske og fortolke Lovene, og som altsaa ere nærmest kaldede til at oplyse eders Medborgere i denne Forvirring!